Russkij mir

Russkij mir (russisk: , latin: ) er et russisk begrep knyttet til en forståelse av hva som er kjernen i Russlands kultur, og hvordan den russiske stat og den individuelle, etniske russer skal forholde seg til andre kulturer i Russland og til andre lands politikk, samfunn, kultur og borgere. «Russkij mir» handler om både tradisjoner, historie og språk. Begrepet omfatter også den russiske diasporaen og dens innflytelse utenfor Russlands grenser. Konseptet «Russkij mir» baserer seg på en oppfatning av at det finnes en «iboende russiskhet», og både «Russkij Mir» og ideen om «iboende russiskhet» er tvetydige.

En nøkkelrolle i  Putins «Russkij mir»-verdenssyn og det 21. århundrets russiske identitet er forestillingen om en egen, distinkt, russisk sivilisasjon. Et Russkij mir eller Russisk verden, og forbundet med det ideen om å beskytte russisktalende i Eurasia. Selv om sikkerhetshensyn i forhold til NATOs ekspansjon klart er viktig for Kreml, er den politisk-kulturelle rollen som Ukraina spiller i samtidens russiske ideologi viktigere i Putins langsiktige visjon om en revitalisert «russisk verden», ifølge kommentatoren B.R. Young på nettstedet Foreignpolicy.com. Begrepet forbindes vidt bl.a med en Russkij mir-stiftelse (i samarbeid med den ortodokse kirken), legitimering av annekteringen av Krim i 2014 og behovet for å prestere godt i utviklingen av høynivå-teknologi for å kunne bevare denne sivilisasjonen. Samarbeidet mellom den russiske staten og den russisk-ortodokse kirken er både en utadrettet diplomatisk aktivitet, og brukt inn imot staten for å helligjøre denne. En gjensidig legitimering, men også egnet til å opparbeide en nasjonal bevissthet utover statens grenser, som kan gjøres om til nasjonalisme når det egne samfunnet blir truet. Den russisk-ortodokse kirken er transnasjonal og ikke bundet av statsgrensene til Den russiske føderasjon.

Russkij mir-stiftelsen 
Russlands president Vladimir Putin utstedte i 2007 et dekret som etablerte en statlig organisasjon kjent som Russkij mir-stiftelsen. Formålet skulle være å fremme russisk språk og forme den russiske verden [= Russkij mir som et globalt prosjekt», og å samarbeide med den russisk-ortodokse kirke i å fremme verdier som utfordrer vestlig kulturell tradisjon.

Nettsted 
Russiske myndigheter har etablert nettstedet russkiymir.ru, som per april 2022 ikke er tilgjengelig for internettbrukere i Norge.

Invasjonen i Ukraina i 2022 

 Se også: Russlands invasjon av Ukraina 2022

Etter at Russland invaderte Ukraina i februar 2022 fikk begrepet «Russkij mir» ny relevans for vestlige kommentatorer og analytikere, og ble fremhevet som en mulig nøkkel til forståelse av den russiske aggresjonen. Det ble også hevdet at det ikke var selve begrepet som var problematisk i tilknytning til krigen i Ukraina, men organisasjonen som ble opprettet av Putin i 2007. Religionsviteren Thomas Bremer viste til en lingvistisk nyanse:«One important linguistic detail should be mentioned here: The Russian word Russkii, or Russian, refers to medieval Rus and to modern Russia alike. Modern Ukrainian, however, distinguishes between rus’ky (referring to Rus, and also to Ruthenians) and rosiys’ky (referring to Russia). That implies in Russian use a continuity between Rus and Russia. Russkii Mir is the world of the Rus and also the world of Russia. (Although the word rossiisky also exists in Russian, in modern use it designates mostly the Russian state.)»

(Oversatt til norsk: «Det er én viktig lingvistisk detalj som bør nevnes i denne sammenheng: Det russiske ordet Russkii, det vil si russisk, viser til både middelalderriket Rus (på norsk gjerne kalt Kyivriket) og til det moderne Russland. Mens i moderne ukrainsk skiller man mellom rus’ky (som viser til middelalderriket Rus, og til folkegruppen rusere) og rosiys’ky (som viser til Russland). Dette innebærer at russisk språk uttrykker en kontinuitet mellom middelalderens Rus og dagens Russland. Russkii Mir er et begrep som henviser både til Kyivriket – rusernes verden – og til Russland – russernes verden. (Selv om ordet rossiisky også finnes på russisk, brukes det ordet i dag som oftest i betydningen «som har med den russiske staten å gjøre.»)»Den politiske kommentatoren I. Zevelev fra CSIS mener at forestillingen om den russiske verden reflekterer spenningen imellom de faktiske statsgrensene i Russland og det mentale kartet over «russiskhet» som eksisterer i hodet til mange russere. For majoriteten av den ukrainske befolkning, og for hele den politiske klassen, er ideen om den russiske verden synonymt med krig. I februar 2021 uttalte Putins talsmann Peskov at Ukraina er en del av Russkij mir.

Se også
 Pax Romana
 Pax Britannica
 Mare Nostrum

Referanser 

Russland
Russisk kultur